

 Distrikt 2290, mai 2022

**MÅNEDSBREV FOR JUNI 2022**

**Kjære alle rotarianere i Distrikt 2290**

**Dette månedsbrevet kommer helt på slutten av min periode som distriktsguvernør i distrikt 2290. (Jeg håper dere presidenter kan sende det ut til medlemmene som en sommerhilsen fra meg.)**

**Dette har vært et flott år, jeg har vært på møte i alle klubbene og jeg har møtt mange flotte rotarianere. Jeg har hørt om prosjektene deres og om fellesskapet og vennskapet som er i klubbene Dette er «Rotary fellesskap», som er juni-måned sitt Rotary tema.**

**Vennskap, trivsel, hygge og trygghet skal prege klubbene, sammen med det at vi bidrar i fellesskap til en bedre verden. Distriktets flotte støtte til Ukraina har vist at vi er et fellesskap som virkelig får til mye godt når vi løfter i flokk. Jeg er stolt av distriktet vårt og sier tusen takk til dere alle som har bidratt mye og lite til vårt flotte hjelpearbeid.**

**Tidligere i juni var jeg på årets Rotary Convention i Houston. Det var totalt ca. 11 000 påmeldte og mange flotte foredrag å delta på gjennom hele uken. Det var mye informasjon om Rotary og det var mye inspirasjon for Rotary, mye for meg å ta med videre når jeg nå fra 1. juli blir distriktets DRFC (Distriktets Rotary Foundation ansvarlige).**

**Vi fikk også hilse på vår neste RI-president, Jennifer Jones, vår første kvinnelige president. Det var en flott dame med gode ideer for Rotary sin videre fremvekst.**

**Det var naturlig nok også fokus på medlemskap, og her har vi alle en jobb å gjøre. Vi har stor tro og håp om at vi skal få tilbake det antall medlemmer vi har mistet under pandemien. Vårt distrikt har økt fra 1 til 13 medlemmer under 30 år de to siste årene, så det lover bra. Ungdommen er fremtiden i Rotary.**

**Tusen takk for mange flotte møter med dere i mitt guvernørår og for mange gode tilbakemeldinger. Det har vært en stor ære og en stor glede å bli kjent med dere.**

**Jeg ønsker Ole Joakim lykke til som distriktsguvernør og gleder meg til året med han.**

**En riktig fin sommer ønsker jeg dere alle og ser frem til å samarbeide videre med alle klubbene som DRFC.**



Rotaryhilsen fra **Sissel Berit Hoell**

Distriktsguvernør 2021-2022, Rotary Distrikt 2290